Bridgeport Islanders

Bridgeport Islanders on AHL-liigassa pelaava yhdysvaltalainen jääkiekkoseura, jonka kotikaupunki on Connecticutin osavaltion väkirikkain kaupunki Bridgeport. AHL:n itäisen konferenssin atlantti divisioonaan kuuluva seura pelaa kotiottelunsa 8 470-paikkaisella Webster Bank Arenalla. Joukkue on perustettu vuonna 2001. Seura toimii NHL-seura New York Islandersin farmijoukkueena. Bridgeport Islandersilla on Islandersin lisäksi yhteistyösopimus myös ECHL-seura Worcester Railersin kanssa.

Historia
Bridgeport Sound Tigers aloitti AHL:ssä vuonna 2001. Ennen Sound Tigersia Islandersin AHL-farmiseura oli vuodesta 1998 Lowell Lock Monsters. 

Sound Tigers ylsi ensimmäisellä kaudellaan AHL:n loppuotteluihin pelaamaan Calder Cupin voitosta. Runkosarjakaudella 2001–2002 seura voitti 43 ottelua, pelasi kahdeksan tasan ja hävisi 25 ottelua varsinaisella peliajalla sekä neljä jatkoajalla. Se keräsi 98 pistettä, enemmän kuin muut AHL-seurat, ja sai sekä AHL:n itäisen divisioonan runkosarjavoittajalle jaettavan F. G. "Teddy" Oke Trophyn että AHL:n runkosarjavoittajalle jaettavan Macgregor Kilpatrick Trophyn. Kevään 2002 pudotuspelien ensimmäisellä kierroksella seura kukisti Manitoba Moosen voitoin 3–1, toisella kierroksella St. John's Maple Leafsin 4–0 ja kolmannella kierroksella Hamilton Bulldogsin 4–3. AHL:n loppuotteluissa Sound Tigers sai vastaansa Chicago Wolvesin, joka oli vahvempi voitoin 4–1. Myöhempinä vuosina Sound Tigers on päässyt pudotuspeleihin neljästi.

Bridgeport Sound Tigersin yhden kauden piste-ennätys on laitahyökkääjä Jeff Tambellinilla, joka teki kaudella 2007–2008 76 tehopistettä, 38 maalia ja yhtä monta syöttöpistettä, 57:ssä runkosarjaottelussa. Eniten maaleja yhden kauden aikana Sound Tigersin riveissä tehnyt pelaaja on keskushyökkääjä Jeff Hamilton, joka teki kaudella 2003–2004 43 maalia 67:ssä runkosarjaottelussa, ja voitti AHL:n parhaan maalintekijän palkinnon Willie Marshall Awardin. Sound Tigersin yhden kauden syöttöennätys on laitahyökkääjä Rob Collinsilla (48 syöttöpistettä 67:ssä runkosarjaottelussa kaudella 2005–2006) ja jäähyennätys puolustaja Eric Godardilla (295 jäähyminuuttia 75:ssä runkosarjaottelussa kaudella 2004–2005). Muita tunnettuja Sound Tigersin riveissä pelanneita ovat muun muassa maalivahti Rick DiPietro, laitahyökkääjä Raffi Torres ja puolustaja Chris Campoli. 

Bridgeport Sound Tigersin päävalmentajana toimi kaudesta 2007–2008 alkaen Jack Capuano, joka oli kaudella 2006–2007 seuran apuvalmentajana. Ennen Capuanoa seuran päävalmentajina toimivat myöhemmin New York Islandersin päävalmentajana toiminut Steve Stirling (2001–2003), Greg Cronin (2003–2005), Dave Baseggio (2005–2006) ja Dan Marshall (2006–2007). Capuano nostettiin emoseura Islandersin päävalmentajaksi kesken kauden 2010-2011 ja kauden loppuun seuraa valmensi Pat Bingham. Seuraavan kauden joukkuetta valmensi Brent Thompson ja kaudesta 2012-2013 päävalmentajana on toiminut Scott Pellerin.

 Joukkue kaudella 2025–2026 
(Tilanne 5. lokakuuta 2025)

MaalivahditNumeroPelaajaHanskakäsiSopimusSyntymäpaikka35Marcus HögbergL2026Örebro, Ruotsi45Jeremy SmithLTry-outDearborn, Michigan, Yhdysvallat Parker GahagenL2026Amherst, New York, Yhdysvallat

PuolustajatNumeroPelaajaKätisyysSopimusSyntymäpaikka4Isaiah GeorgeL2027Oakville, Ontario, Kanada6Marshall WarrenL2026Laurel Hollow, New York, Yhdysvallat10Travis MitchellL2026South Lyon, Michigan, Yhdysvallat20Jesse PulkkinenL2027Laukaa, Suomi39Seth HelgesonR2025Faribault, Minnesota, Yhdysvallat45Christian KrygierL2025Orlando, Florida, Yhdysvallat Ethan BearR2026Regina, Saskatchewan, Kanada Sean DayL2026Leuven, Belgia Cole McWardR2026Fenton, Missouri, Yhdysvallat Luke RoweR2026Succasunna, New Jersey, Yhdysvallat

HyökkääjätNumeroPelaajaKätisyysPelipaikkaSopimusSyntymäpaikka7Pierrick DubéROLH2026Lyon, Ranska8Liam FoudyLKH / OLH2026Scarborough, Ontario, Kanada11Daylan KueflerLVLH2026Stettler, Alberta, Kanada12Cameron BergLKH2026West Fargo, Pohjois-Dakota, Yhdysvallat15Cam ThiesingRKH2026Franklin, Tennessee, Yhdysvallat16Alex JefferiesRVLH2026Framingham, Massachusetts, Yhdysvallat17Marc GatcombROLH2026Woburn, Massachusetts, Yhdysvallat18Matthew MaggioROLH2026Tecumseh, Ontario, Kanada25Chris Terry (A)LVLH2026Brampton, Ontario, Kanada26Eetu LiukasLVLH2026Kaarina, Suomi28Gleb VeremjevLKH / VLH2027Monroe Township, New Jersey, Yhdysvallat29Matt LuffROLH2026Oakville, Ontario, Kanada39Adam BeckmanLVLH / KH2026Saskatoon, Saskatchewan, Kanada42Scott ReedyRKHTry-outPrior Lake, Minnesota, Yhdysvallat Hunter DrewROLH / P2026Kingston, Ontario, Kanada Matthew HighmoreLH2026Halifax, Nova Scotia, Kanada Joey LarsonRLH2026Brighton, Michigan, Yhdysvallat Calum RitchieRKH2028Oakville, Ontario, Kanada

 Valmennus & Joukkueenjohto 
 Päävalmentaja: Rick Kowalsky 
 Apuvalmentaja: Matt MacDonald 
 Apuvalmentaja: Pascal Rhéaume 
 Maalivahtivalmentaja: Sergejs Naumovs 
 Videovalmentaja: Mike Antone 
 Fysiikkavalmentaja: Joe Erdos 
 Fysiikkavalmentaja: Mike Vasalani 
 Huoltopäällikkö: Brent Sopko 
 Toimitusjohtaja: Chris Lamoriello 

Lähde: EliteProspectshttps://www.eliteprospects.com/team/81/bridgeport-islanders Viitattu 29.9.2021. 

 Lähteet 
 http://www.hockeydb.com/stte/bridgeport-sound-tigers-5012.html

 Viitteet 

 Aiheesta muualla 
 Bridgeport Sound Tigersin verkkosivut

Luokka:Yhdysvaltalaiset jääkiekkoseurat
Luokka:AHL-seurat
Luokka:Connecticutin urheilu
Luokka:New York Islanders
Luokka:Vuonna 2001 perustetut urheiluseurat